钦定古今图书集成/明伦汇编/闺媛典/第265卷 > 何有谟妻李氏
## 钦定古今图书集成/明伦汇编/闺媛典/第265卷 > 何有谟妻李氏

按《光泽县志》：“李氏，孝廉何本盛媳，有谟妻也。本盛继
母生四弟皆剽悍。盛登贤书，选州守，未任没，继母弟
谋毒，有谟，啖以粥，寘毒其中。方咽而毒作，奔归嗔目
语氏曰：‘吾中毒，今已矣。而年少子幼，冤何由雪’？”语讫
而死。氏抚膺哀痛，矢以死白夫冤，愬诸上官，匍匐辛
苦，阅十馀年不得报。有谟精魂，时随号泣，氏志益坚。
值中丞朱某廉明，亲鞫立歼三凶，“有谟”自此寂然。氏
奉姑益孝谨，诲子其晃。弱冠，补弟子员。崇祯间旌表。